b'\n_START_ARTICLE_\nANZAC-p\xc3\xa4iv\xc3\xa4\n_START_SECTION_\nHistoria\n_START_PARAGRAPH_\nP\xc3\xa4iv\xc3\xa4\xc3\xa4 alettiin virallisesti nimitt\xc3\xa4\xc3\xa4 ANZAC-p\xc3\xa4iv\xc3\xa4ksi 1916. 1920-luvulla p\xc3\xa4iv\xc3\xa4 muodostui veteraanien juhlap\xc3\xa4iv\xc3\xa4ksi.\n_START_SECTION_\nAustralia\n_START_PARAGRAPH_\nAustraliassa p\xc3\xa4iv\xc3\xa4\xc3\xa4 pidet\xc3\xa4\xc3\xa4n merkitt\xc3\xa4v\xc3\xa4n\xc3\xa4 kansallisena juhlap\xc3\xa4iv\xc3\xa4n\xc3\xa4, ja se on kansallinen vapaap\xc3\xa4iv\xc3\xa4. P\xc3\xa4iv\xc3\xa4n aikana aamunkoitteessa, jolloin Gallipolin maihinnousu alkoi, pidet\xc3\xa4\xc3\xa4n juhlajumalanpalveluksia. My\xc3\xb6hemmin p\xc3\xa4iv\xc3\xa4ll\xc3\xa4 suurimmissa kaupungeissa sotaveteraanit osallistuvat seremoniallisiin marsseihin. Varsinaisia virallisempia juhlaseremonioita vietet\xc3\xa4\xc3\xa4n ymp\xc3\xa4ri maan sotamuistomerkeill\xc3\xa4.\n_START_SECTION_\nUusi-Seelanti\n_START_PARAGRAPH_\nUudessa-Seelannissa Anzac-p\xc3\xa4iv\xc3\xa4 on ollut kansallinen vapaap\xc3\xa4iv\xc3\xa4 vuodesta 1921. Juhlallisuuksia vietet\xc3\xa4\xc3\xa4n samaan tapaan kuin Australiassa. Sotaveteraanit marssivat aamunkoitteessa sotamuistomerkeille, joilla pidet\xc3\xa4\xc3\xa4n lyhyt jumalanpalvelus. My\xc3\xb6hemmin p\xc3\xa4iv\xc3\xa4ll\xc3\xa4 j\xc3\xa4rjestet\xc3\xa4\xc3\xa4n sotilasparaateja, johon my\xc3\xb6s puolustusvoimat osallistuvat. Paraatit p\xc3\xa4\xc3\xa4ttyv\xc3\xa4t muistomerkeille, jossa esitet\xc3\xa4\xc3\xa4n puheita ja muistelmia.'